ལང་གྲུའུ་མཁར་ནུབ་ངོས་ལེ་བར་སུམ་ཅུ་ན་ལེན་ཧ་ཟི་སྟེ།པདྨོ་སྡེ་ཡོད།འདིའི་རྟེན་གཙོ་ནི་བཟོད་པ་རིང་མོའི་སྐུ་གདུང་ཡིན་པར་མངོན།བཟོད་པ་རིང་མོ་ནི།ས་པཎ་གྱི་སྐུ་སྲིང་ཡིན་ལ།ས་པཎ་ཕྱོགས་འདིར་བཞུགས་སྐབས་སྐུ་སྲིང་དེ་ཉིད་བྱ་བྲལ་གྱི་ཚུལ་དུ་འདིར་ཕེབས་ནས་ཞལ་འཛོམས་འཕྲལ་དུ།ས་པཎ་གྱིས།བཟོད་པ་རིང་མོ་བྱོན་ལགས་སམ།།ས་ཁ་རྗེས་ཀྱིས་གང་ལགས་སམ།།ཁྱི་རྒན་འགྲམ་པ་བཅགས་ལགས་སམ།།གསུངས་པར་མོས།རྡོ་རྗེ་ཕྲེང་བ་གནང་ལགས་སམ།དམ་ཉམས་ཀྱིས་ས་ཁ་གང་ལགས་སམ།།དམྱལ་བའི་དཔྱང་རྡོ་བྱས་ལགས་སམ།།ཞེས་ཞུས་པར་གྲགས།ཞེས་དེབ་ཐེར་རྒྱ་མཚོ་ལས་གསུངས།གནས་འདིར་ཡུན་རིང་བཞུགས་ནས་སྒྲུབ་པ་མཛད།ས་པཎ་གཤེགས་པའི་གཏམ་གསན་འཕྲལ་དུ།བོད་ཕྱི་རབས་ཕྱི་རབས་ཉལ་ནས་འཆི།།བཟོད་པ་རིང་མོ་ལངས་ནས་འཆི།།གསུངས་ནས་སྐུ་འདས་སྐད།ཅེས་ཀྱང་འབྱུང་ངོ༌།།